આ વર્ષે યોજાનારી પૅરિસ-બ્રેસ્ટ-પૅરિસ નામની આ સાઇકલ મૅરથૉનમાં ભારતમાંથી કુલ પંચાવન લોકો ભાગ લેવા માટે ક્વૉલિફાય થયા છે. એમાંથી મુંબઈમાંથી ભાગ લેનારા કુલ આઠ લોકોમાંથી ચાર ગુજરાતી છે : કિરણ રાવરિયા, દીપ ઉદેશી, રાકેશ પટેલ અને મુકુંદ ઠક્કર. પૅરિસ માટે નીકળતાં પહેલાં કિરણ રાવરિયાએ આ વિશે વધુ માહિતી આપતાં ‘મિડ-ડે’ને કહ્યું હતું કે ‘આ સાઇક્લિંગ-રનમાં ભાગ લેવા માટે એક સ્પેશ્યલ ક્વૉલિફિકેશનની જરૂર પડતી હોય છે. ૨૦૦, ૩૦૦, ૪૦૦ અને ૬૦૦ કિલોમીટરની સાઇક્લિંગ-રન તમે પાર કરી હોય તો જ તમે આ ઇવેન્ટમાં ભાગ લઈ શકો છો. પ્રોફેશનલ સાઇક્લિસ્ટ માટે પણ જીવનમાં એક વાર આ સાઇક્લિંગ ઇવેન્ટ પાર કરવી એ સપનું હોય છે. વિશ્વભરમાંથી કુલ ૬૦૦૦ પાર્ટિસિપન્ટ્સ આ સ્પર્ધામાં ભાગ લેવા પૅરિસ ઊમટે છે. દેશભરમાંથી પંચાવન લોકો આમાં ભાગ લેવાના છે. એમાં આઠ જણ મુંબઈના છે. આ ઇવેન્ટની બીજી ખાસિયત એ છે કે આ ઇવેન્ટમાં જીતનારી વ્યક્તિને કોઈ મોટું ઇનામ નથી મળવાનું, કોઈ પૈસા નથી મળવાના; પરંતુ સ્પર્ધક પોતાનો ઍન્ડuોરન્સ પાવર ચકાસવા માટે આ સ્પર્ધામાં ભાગ લે છે. જાત માટેની આ ચૅલેન્જ છે. આ સ્પર્ધા પાર કરનારી વ્યક્તિની સહનશક્તિને માપવામાં આવે છે.’